SAL kanselleer Mauritius-vlugteArgieffoto Die Suid-Afrikaanse Lugdiens het Dinsdag sy vlugte tussen Johannesburg en Port Louis in Mauritius gekanselleer weens ŉ tropiese sikloon. “Die weerstoestande wat met tropiese sikloon Bansi in Mauritius verband hou, het daartoe gelei dat alle vlugte vir vandag tussen Johannesburg en Port Louis gekanselleer is,” het Tlali Tlali, woordvoerder vir SAL, gesê. “Die veiligheid van ons passasiers en bemanning is die hoofrede vir ons besluit.” Die vlugte sal hervat sodra die weer opklaar.